Κύριλλος Τζένικ

Ο Κύριλλος Τζένικ (Kyrylo Genyk-Berezovsky, 1857 - 12 Φεβρουαρίου 1925) ήταν Ουκρανοκαναδός κυβερνητικός σύμβουλος για την μετανάστευση και πρόσωπο με εθνική ιστορική σημασία.

Βιογραφία 
Γεννήθηκε το 1857 στην Μπέρεζιν Νίζσνι της Γαλικίας. Πατέρας του ήταν ο Ιβάν Τζένικ, δήμαρχος του χωριού, και μητέρα του η Άννα Πέρσοβιτς. Ο Τζένικ ξεκίνησε τις σπουδές του στην Κολομία πριν μεταβεί σε αυτό που είναι τώρα γνωστό σαν Ιβανο-Φρανκίβσκ για να ολοκληρώσει τις σπουδές του στην εκπαίδευση. Ολοκλήρωσε τις σπουδές του στο Λβιβ πριν διοριστεί ως καθηγητής το 1879 στο νομό της Νατβίρνα. Το 1882, ο Τζένικ επέστρεψε στο πατρικό χωριό του και ίδρυσε εκεί ένα σχολείο. Κατά τη διάρκεια της δεκαετίας του 1880 ο Τζένικ δημιούργησε μια επιχείρηση άλεσης, καθώς και ένα συνεταιρισμό παραγωγών που τον ονόμασε Κατάστημα Καρπαθίων. Το 1890 εξελέγη στο δημοτικό συμβούλιο στην πόλη που έκανε τις αρχικές του σπουδές, την Κολομία.

Κάποτε ο Τζένικ συναντήθηκε με τον Τζόζεφ Όλεσκιου, ένα άνθρωπο ο οποίος ενθάρρυνε την μετανάστευση Ουκρανών στον Καναδά.  Ο Όλεσκιου ζήτησε από τον Τζένικ κατά πόσο θα μπορούσε να συνοδεύσει και να οδηγήσει την δεύτερη ομάδα του από Ουκρανούς στο ταξίδι τους στον Καναδά και να τους βοηθήσει να εγκατασταθούν. Ο Τζένικ και η οικογένειά του, η σύζυγος και τα τέσσερα παιδιά μαζί με μια ομάδα από 64 Ουκρανούς έφθασαν στο  Κεμπέκ Σίτι  στις 22 Ιουνίου 1896. Ο Τζένικ οδήγησε την ομάδα του πρώτα στο Γουίνιπεγκ και στη συνέχεια, στην πόλη που ιδρύθηκε με την ονομασία Στιούαρτ Περν Μανιτόμπα, η οποία σήμερα θεωρείται ότι είναι η πρώτη Ουκρανική Καναδική κοινότητα στο δυτικό Καναδά. Τον Αύγουστο ο Τζένικ έκανε αίτηση για μια αγροικία στο Στιούαρτ Περν, αλλά γρήγορα άλλαξε γνώμη και μετακόμισε στο Γουίνιπεγκ. Τον ίδιο μήνα ο Όλεσκιου προτείνει τον Τζένικ για το Καναδικό Υπουργείο Εσωτερικών ως κυβερνητικό παράγοντα επί θεμάτων μετανάστευσης και τον Σεπτέμβριο ο Τζένικ έγινε ο κατ'ανάγκη υπάλληλος του Τμήματος για τις κυβερνητικές μεταφράσεις.  Στη δουλειά του ως κυβερνητικός σύμβουλος της μετανάστευσης, ο Τζένικ συνάντησε τους νέους Ουκρανοκαναδούς μετανάστες στο Κεμπέκ Σίτι, ενθάρρυνε τη χρήση της αγγλικής γλώσσας και την εγκατάλειψη παλαιών παραδοσιακών εθίμων και για τον σκοπό αυτό υπηρέτησε και ως σύμβουλος όπου χρειαζόταν.

Με την απότομη αύξηση της μετανάστευσης Ουκρανών στον Καναδά αυξήθηκε ο φόρτος εργασίας του και ο ίδιος ο Τζένικ έγινε υπάλληλος πλήρους απασχόλησης το 1898, μισθοδοτούμενος από την καναδική κυβέρνηση. Με τον τρόπο αυτό, έγινε ο πρώτος Ουκρανός δημόσιος υπάλληλος με πλήρη απασχόληση.

Το 1899, ίδρυσε στην οικία του την Αίθουσα Βιβλίου Ταράς Σεβτσένκο   και εξέδωσε την πρώτη εφημερίδα του Καναδά που ήταν γραμμένη στην Ουκρανική γλώσσα, τον "Καναδό Αγρότη" (Kanadyiskyi farmer) το 1903. Παρά το γεγονός ότι και ο ίδιος δεν ήταν θρησκευόμενος, ο Τζένικ πίστευε ότι μια χριστιανική ιδεολογία θα έπρεπε να υπάρχει ανεξάρτητα από την συνηθισμένη   Ελληνική Ορθόδοξη   και   Ρωσική Ορθόδοξη  και έτσι ίδρυσε την «Ανεξάρτητη Ελληνική Εκκλησία», σε συνεργασία με τους ιερωμένους της    Πρεσβυτεριανής Εκκλησίας του Γουίνιπεγκ το 1903-1904. Το 1911 διεξήχθησαν γενικές εκλογές κατά τις οποίες το κόμμα που υποστήριζε ο Τζένικ, το Φιλελεύθερο Κόμμα, ηττήθηκε και ο Τζένικ έχασε τη δουλειά του. Έτσι τερματίστηκε ο δημόσιος βίος του. Έζησε για ένα διάστημα στις Ηνωμένες Πολιτείες, αλλά επέστρεψε μετά στο Γουίνιπεγκ, όπου και πέθανε στις 12 Φεβρουαρίου του 1925.

Μέχρι το τέλος της ζωής του, ο Τζένικ είχε γίνει τόσο γνωστός ανάμεσα στην Ουκρανοκαναδική κοινότητα που έγινε γνωστός και σαν ο "τσάρος του Καναδά".

Παραπομπές

Βιβλιογραφία 
 Dictionary of Ukrainian Canadian biography, pioneer settlers of Manitoba, 1891–1900, V. J. Kaye, editor and compiler (Toronto, 1975).
 Oleksander Dombrovsky, Outline of the history of the Ukrainian Evangelical-Reformed movement (New York et Toronto, 1979) [text in Ukrainian].
 A heritage in transition : essays in the history of Ukrainians in Canada, M. R. Lupul, editor (Toronto, 1982).
 J.-P. Himka, Galician villagers and the Ukrainian national movement in the nineteenth century (New York, 1988).
 V. J. Kaye, Early Ukrainian settlements in Canada, 1895–1900  Dr. Josef Oleskow's role in the settlement of the Canadian northwest (Toronto, 1964).
 O.T. Martynowych, The Seraphimite, Independent Greek, Presbyterian and United Churches, umanitoba.ca/...canadian.../05_The_Seraphimite_Independent_Greek_Presbyterian_and_United_Churches.pdf -
 O.T. Martynowych, The Taras Shevchenko Reading Club/Educational Society for ...umanitoba.ca/faculties/.../04_The_Taras_Shevchenko_Reading_Club.pdf – 
 O. T. Martynowych, Ukrainians in Canada : the formative period, 1891–1924 (Edmonton, 1991).
 M. H. Marunchak, Studies in the history of Ukrainians in Canada (5 vol. published, Winnipeg, 1964– ) [text in Ukrainian].
 O. I. Sych, From the « new land » letters of Ukrainian emigrants from Canada (Edmonton, 1991) [text in ukrainian].

Εξωτερικοί σύνδεσμοι 
 
 Martynowych, Orest T., The Seraphimite, Independent Greek, Presbyterian and United Churches
 Martynowych, Orest T., The Taras Shevchenko Reading Club

Δείτε επίσης 
 Σεραφειμίτικη Εκκλησία